《紫翠丹房》
明代·王汝玉

洞门深锁凤城春，迥隔长安陌上尘。云里山光搴幕入，雨中柳色过窗新。

自缘习静成閒逸，非欲逃名事隐沦。想见斋居清昼永，药炉丹灶每相亲。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。